
Pakikipaglaban ng rebolusyonaryong 
kilusan para sa karapatan 
at kapakanan ng mga bata 


ng nakararaming bata sa bansa, katulad ng 
JA kanina mga magulang, ay pawang biktima ng 

mga salot ng imperyalismo, pyudalismo, 
lansakang kabulukan ng gubyerno at pasismong mili- 
tar. Sa ilalim ng kasalukuyang lubhang mapang-api at 
mapagsamantalang sistemang malakolonyal at mala- 
pyudal, biktima ang mga bata ng pangkalahatang 
kawalang-pagmamalasakit sa kanilang kalagayan at 
ng kapabayaan sa kanilang mga saligang panga- 
ngailangan. Hinahagupit sila ng mga problema ng 
kagutuman at malnutrisyon, kawalan ng mga serbi- 
syong pangkalusugan, kaku- 
langan sa edukasyon at mga 
katulad nito. Laganap din ang 
problema ng mga batang lu- 
malaki sa lansangan at pinag- 
tatrabaho sa mapanganib, 
mapang-abuso at yng 
maruruming kun-, 
disyon kapalit ng 
aliping pasahod. ` 

Sa kabila ng pagsasabatas |. 

ngayong taon ng = 
Juvenile Justice” 
Law (Batas Panghustisya 
Para sa mga Bata), 
walang tunay na ipina- 
kikitang pagmamahal 
sa mga bata ang 
reaksyunaryong NG 
gubyerno at esta- NU 
do. Taun-taon, pa- N 


liit nang paliit ang N NBA, na 
inilalalaan nitong NY nm a 


badyet sa edukasyon 


N 


ar 


sigran N m An 


at kalusugan relatibo sa lumalaking bahaging pam- 
bayad sa panlabas na utang at nakalaan sa militar. Sa 
harap ng laganap na malnutrisyon, wala itong iniaalok 
kundi instant noodles na bahagyang mas murang 
ibinebenta ng gubyerno. Ang inilulunsad nitong pak- 
itang-taong mga programa ay bigo sa pagtugon sa 
pangmatagalan o kahit kagyat na pangangailangan ng 
mga bata at ng kanilang mga magulang. Malala pa, 
ang mga bata ay hindi pinatatawad ng militar sa 
paglulunsad nito ng kontra-rebolusyonaryong digma. 

Sa ilalim ng kasalukuyang sistemang malakolonyal 


at malapyudal, walang pag-asang 
makatamasa ang mga bata ng 
masagana, mapayapa at malayang 
kinabukasan. Tanging sa pag- 
wawasak sa bulok na estado at sis- 
temang umiiral at pagkakamit ng 
pambansang kalayaan at tunay na 
demokrasya magkakaroon ng katu- 
paran ang pangarap ng maaliwalas 
na kinabukasan para sa mga bata. 

Ang pagtataguyod sa interes ng 
mga bata ay kabilang sa saligang 
mga hangarin ng Partido at buong 
rebolusyonaryong kilusan. Sa pa- 
mumuno ng Partido, sa tulong ng 
BHB at sa pamamagitan ng mga lo- 
kal na samahang masa at mga 
organo ng kapangyarihang pampu- 
litika- kabilang ang mga komite 
para sa kababaihan, edukasyon, 
kultura, kabuhayan at kalusugan-- 
puspusang isinusulong ng rebo- 
lusyonaryong kilusan ang interes at 
kapakanan ng mga bata at mga 
pangangailangan nila sa literasiya, 
kalusugan, edukasyon, kasiyahan 
at kamulatan. 

Batay sa inabot nang antas ng 
organisasyon at kakayahan ng 
rebolusyonaryong kapangyarihan 
at sa kundisyon ng pag-iral ng dig- 
maan, naisasakatuparan sa mga 
sona, larangan at baseng gerilya 

ang mga hakbanging nakatuon sa 
edukasyon, literasiya at kalusugan 
ng mga bata at ina, kaalinsabay ng 
mga programang pang-ekonomya. 
Ipinatutupad rin ang pagtutulu- 
ngan sa pag-aaruga at pagpapaun- 
lad ng mga bata. 

Pinaiiral ang mga patakaran 
laban sa pang-aabuso at mabigat na 
pagpapatrabaho sa mga bata. Gina- 
gabayan ang buong komunidad sa 
pagbaka sa mga atrasado, di siyen- 
tipiko, bulok, pyudal at burges na 
kaisipan at gawi, kabilang yaong 
pumapatungkol sa mga bata. Sini- 
sikap na magkaroon ng pagkakataon 
at panahon ang mga bata para 
maglaro, magsaya at matuto. 

Nililinang ng rebolusyonaryong 
kilusan sa mga bata ang patri- 
yotiko, demokratiko at progresi- 
bong kaisipan, kultura at kau- 
galian. Pinauunlad ang kanilang 
mga kakayahang maisulong ang 
kanilang mga karapatan at kapa- 
kanan. Hinihikayat silang lumahok 
sa mga rebolusyonaryong programa 
at aktibidad ng komunidad sa 
paraang angkop sa kanilang edad, 
kalagayan at kakayahan. Ang pag- 
lahok nila sa rebolusyonaryong 
pakikibaka sa iba't ibang paraan ay 
itinuturing na bahagi na rin nila sa 

paglikha ng kinabukasang pakiki- 
nabangan nila at ng mga susunod 
pang salinlahi. 

Sa gabay ng mga nakatatanda 
sa kanila, ang mga bata ay binibig- 
yan ng pagkakataong mag-ambag 
sa mga programang pangkabu- 
hayan, pampulitika, pang-edukasy- 
on, pangkultura, pangka-lusugan, 
panseguridad at iba pang gawaing 
makabuluhan at kapaki-pakinabang 
sa komunidad at sa rebolusyon. 

Kabilang sa mga ginagampanan 
ng mga bata ang pagtuturo ng lite- 
rasiya at iba pang paksa sa mga 
mas nakababata sa kanila, pag-oor- 
ganisa ng mga grupong pangkul- 
tura at paglulunsad ng mga pag- 
tatanghal at sarili nilang mga 
kooperatiba at kolektibang proyek- 
tong pangkabuhayan. 

Itinataguyod ng rebolusyonar- 
yong kilusan ang karapatan ng mga 
bata na lumahok at sumuporta sa 
sama-samang pagtatanggol ng 
buong komunidad sa sarili nilang 
seguridad at kapakanan sa harap ng 
pananalakay ng mga pasista at 
paghahangad rin nilang mapuksa 
ang mga salot na sumasalanta sa 
sambayanang Pilipino. Ipinag- 
tatanggol ang kanilang mga kara- 
patan at tinuturuan silang manindi- 
gan at magtanggol sa kanilang mga 
karapatan, laluna laban sa mga 
atake ng mga pasistang pwersa ng 
estado, mga kriminal at iba pang 
mapang-aping pwersa at elemento. 

Nag-aambag din sila sa ilang 
gawaing di pangkombat na nakatu- 
tulong sa depensa ng kanilang 
komunidad at nagtataguyod sa 
armadong pakikibaka, tulad ng pag- 
subaybay sa kaaway, pagpapaabot 
ng mga mensahe at alarma sa 
seguridad, paghahatid ng pagkain 
sa hukbong bayan, at mga katulad 
nito basta't ang mga ito'y malayo sa 
peligro at saklaw ng kanilang 
kakayahang pisikal. Kasabay nito, 
tinitiyak ng Partido Komunista ng 

Panayam ng Unicef Research Team 
hinggil sa usapin ng mga batang sundalo 


Abril 2006 


Ang mga tanong na ito ay ipinaabot sa sentral na pamunuan ng PKP ng 
isang tim ng mga mananaliksik ng United Nations Children's Endowment 
Fund (Unicef) kaugnay ng isinagawang pananaliksik ng Unicef sa kala- 
gayan ng mga bata at kababaihan sa gitna ng armadong tunggalian sa 
Pilipinas. Ang mga tanong na ito ay sinagot ng Komiteng Tagapagpaganap 


nang may espesyal na pansin sa 
pangangalaga sa kapakanan ng 
mga bata. 

Sa paglalabas ng patakaran sa 
minimum na edad, ang KPKS ay 


ng Komite Sentral (KT-KS) ng PKP. 


Tanong: Ano ang mga batayan sa 
likod ng mga patakarang inilabas 
noong 1988 at 1999? 


Sagot: Sa pulong nito 
noong 1988, tinasa ng 
Kawanihang Pampulitika 
ng Komite Sentral (KPKS) 
ng PKP ang lakas at 
pagkilos ng BHB, ng 
mga organo ng kapang- 
yarihang pampulitika 
at ng mga sona at 


baseng gerilya 
upang konsolidahin 
ang malalaking 


pagsulong sa nau- 
nang mga taon, lalu- 
na sa kaigtingan ng 


pakikibaka laban sa 
diktadurang US- 
Marcos, at upang 


harapin ang walang 
pakundangang Total 


“Editoryal...,” pahina mula sa pahina 2 


Pilipinas, ng Bagong Hukbong Bayan at ng rebolu- 
syonaryong kilusan na ang mga batang wala pa sa 
wastong edad ay hindi pahihintulutang marekluta 
bilang mandirigma ng BHB o tuwirang lumahok sa 
armadong labanan. 

Ang partikular na usapin ng pagkakasangkot ng 
mga bata sa digmaan ay pinahahalagahan at wastong 
hinaharap ng mga rebolusyonaryong pwersa, laluna sa 
harap ng tumitinding bangis at kawalang-pakundangan 
ng mga pasistang pwersa ng reaksyunaryong estado. 
Seryoso itong hinaharap ng Partido Komunista ng 
Pilipinas, ng Bagong Hukbong Bayan at ng buong 


ANG BAYAN Agosto 25, 2006 


War ng reaksyunaryong estado. 
Naglabas ang KPKS ng mas 
pirming patakaran sa min- 
imum 
maaaring 
BHB alinsunod sa pag- 
sisikap nitong isistem- 
atisa at pahusayin ang 
rekrutment, 
sanay at promosyon ng 
mga upisyal at mandi- 
rigma ng BHB. 
sabay, naglatag ito ng 
mga hakbang 
mapaunlad ang ga- 
wain ng mga organo 
ng kapangyarihang 
pampulitika at or- 
pa ganisasyong masa 
DAL KAY sa mga sonang ge- 
k rilya--laluna sa ga- 
wain ng mga komite 
sa kalusugan, eduka- 
syon at kultura-- 


ginabayan ng sumusunod: (a) ang 
malaon nang patakaran ng Partido, 
BHB at rebolusyonaryong kilusan 
na itaguyod at pangalagaan ang 
interes at kapakanan ng mga bata, 
(b) ilang usapin hinggil sa kalidad 
ng mga narerekrut, kabilang ang 
kamusmusan at pagiging di estable 
ng mga menor de edad; at (k) mga 
kaukulang prubisyon ng Protocol II 
ng Geneva Conventions. 

Sa partikular, pinansin ng KPKS 
ang kalagayan ng paparaming 
kabataang nagnanais na umanib sa 
BHB. Ang kalagayang ito ay ibi- 
nunsod ng matinding militarisa- 
syon sa kanayunan na nagtulak sa 
pagdami ng kabataang magsa- 
sakang nag-aaplay para lumahok sa 
rebolusyonaryong armadong paki- 
kibaka. Sinasalamin din nito ang 
malalim at malawak na suportang 
masa para sa BHB. Ang kawalan ng 
malinaw na patakaran sa takdang 


na edad ng 
rekrutin sa 


pagsa- 


Kaalin- 


upang 

rebolusyonaryong kilusan at ginagawan ng nararapat 
na mga hakbangin upang mapangalagaan ang mga 
karapatan at kagalingan ng mga bata. 

Ang seryosong pagpupunyagi ng rebolusyonaryong 
kilusan na lumikha ng maaliwalas na kinabukasan para 
sa mga bata ay nakakawing sa kabuuang rebolu- 
syonaryong pagsisikap na pawiin ang lahat ng anyo ng 
pang-aapi at pagsasamantala at itayo ang isang 
lipunang malaya, demokratiko at maunlad. Ang mga 
bata at mga susunod na salinlahi ng masa ng sam- 
bayanan ang siyang magtatamasa ng pinakamalaking 
pakinabang sa pagtatagumpay ng rebolusyonaryong 
pakikibaka. ABI 


edad noong una ay nagresulta sa maraming kaso ng 
pag-anib ng mga tinedyer sa BHB. 

Nagpasya ang KPKS na gawing mas eksakto ang 
mga alituntunin ng BHB, na gawing mas tuwiran ang 
pagtatakda ng minimum na edad na 18 sa rekrutment. 
Ang gayong patakaran ay ibinatay sa pananaw na ang 
mga rekrut ng BHB ay dapat mayroon nang sapat na 
antas ng paggulang (maturity)--sa usaping pisikal, 
emosyunal, intelektwal at panlipunan--upang maka- 
gawa ng mga maalam na kapasyahan, magkaroon ng 
malinaw at matalas na pag-unawa sa umiiral na sit- 
wasyon at mga problemang sosyo-ekonomiko at pam- 
pulitika, magkaroon ng matibay na pagsapol sa mga 
rebolusyonaryong prinsipyo at magtaglay ng kahan- 
daang gumanap ng mga rebolusyonaryong 
tungkulin at humarap sa mga kahirapan 4Sa 
at sakripisyong kaakibat ng pagsusu- / 
long ng rebolusyonaryong armadong 
pakikibaka. 

Nagbuo rin noon ang PKP at 
NDF ng isang espesyal na task 
force (na tinawag na “Task Force $ 
Geneva”) para pag-aralan ang 
Geneva Conventions at mga 
Protocol hinggil sa karap- A Fang 
atang-tao at internasyu- f” — 
nal na makataong batas UR 


N 


para sa sumusunod na 
mga layunin: (a) 
alamin kung tugma 
ang mga ito sa mga 
batayang prinsipyo, 
alituntunin at praktika ng PKP, BHB at NDF sa kontek- 
sto ng hangaring pormal na pumailalim sa mga kum- 
bensyong ito: (b) itaas ang kaalaman ng mga rebolu- 
syonaryong pwersa kaugnay ng internasyunal na 
makataong batas nang sa gayo'y mapaunlad pa ang 
mga patakaran at praktika ng rebolusyonaryong kilu- 
san: at (k) paghandaan ang pormal na pakiki- 
pagnegosasyong pangkapayapaan sa Gubyerno ng 
Republika ng Pilipinas (GRP) alinsunod sa internas- 
yunal na makataong batas at mga pamantayan. 
Noong 1999, naglabas ng memorandum ang 
Komiteng Tagapagpaganap ng Komite Sentral (KTKS) 
para sa lahat ng mga organo ng Partido at kumand ng 
BHB na muling pagtibayin at bigyang-diin ang pan- 
gangailangang mahigpit na tumalima sa takdang min- 
imum na edad na 18 sa pagrerekrut sa BHB. Kasabay 
nito, muling ipinahayag ng memo ang pormal na pag- 
papailalim ng PKP sa pamamagitan ng NDFP sa lahat 
ng batas sa karapatang-tao at sa internasyunal na 
makataong batas alinsunod sa Geneva Conventions at 
mga kaugnay na protokol. Kasalukuyan noong gina- 

ganap ang mga internasyunal na talakayan kaugnay 
ng panukalang Optional Protocol to the Convention on 
the Rights of the Child, kabilang ang prubisyon hing- 
gil sa takdang minimum na edad na 18 sa rekrutment 
sa mga panlabang yunit. Nagpahayag ang PKP ng 
awtomatikong pagtalima sa naturang opsyonal na pro- 
tokol dalawang taon bago ito mapirmahan bilang 
internasyunal na tratado. 


Tanong: Ano ang saklaw ng patakaran? Bukod sa ak- 
twal na pagpapahayag ng patakaran, gaano kalinaw 
ang sumusunod: pormal na pagpapaliwanag hinggil sa 
batayan, mga paraan ng pagpoproseso sa mga 
aplikante, at mga protokol para tanggihan ang mga 
menor de edad. 


Sagot: Ang takdang minimum na edad na 
N panimulang inilatag noong 1988 ay nag- 
ing saligang patakaran na ng BHB at 

sumasaklaw sa buong organisasyon. 
Ko Ang pagtalima sa patakarang ito 
at ang pagdidiin nito nang walang 
pasubali ay muling ipinahayag 
noong 1999 sa pamamagitan ng 
isang memorandum ng KTKS, 
gayundin noong 2002 sa pamamagi- 
y tan ng isang resolusyon ng ika-11 
plenum ng KS. 
May dati nang mga istandard na 
f paraan ng pagpoproseso sa mga nar- 
“#2 erekrut. Maliban sa dagdag na hakbang 
ng pagtiyak sa edad ng aplikante, walang bina- 
go sa kaparaanang ito. Tinitingnan, nirerepaso at 
tinatalakay muna ng kinauukulang organo ng Partido 
o kumand ng BHB ang personal na kasaysayan, puliti- 
ka at rekord ng bawat rekrut gayundin ang mga 
rekomendasyon ng lokal na sangay ng Partido, lokal na 
milisya, lokal na mga organisasyong masang kinabibi- 
langan nila, iba pang lokal na aktibista at iba pang 
kinauukulan bago gawin ang aktwal na rekrutment. 
Ang mga wala pa sa takdang minimum na edad na 
18 ay pinaghihintay, higit pang pinaghahanda at 
pansamantalang itinatalaga sa iba't ibang tungkuling 
di pangkombat at di mapanganib bilang mga aktibis- 
tang sibilyan o kaya nama'y pinauuwi upang sumupor- 
ta sa produksyon ng pamilya o magpatuloy ng pag- 
aaral. 


Tanong: May mga pasubali ba sa patakaran, lalo't 
ipinahihintulot ng Optional Protocol? Nagkaroon ba ng 
aktwal na mga mungkahi para sa gayong mga pasubali, 
batay sa mga konsiderasyong pangkultura at iba't 
ibang realidad sa larangan (halimbawa, ang kagawiang 

sa murang edad ay bumabalikat na ng iba't ibang 
responsibilidad ang kabataan, ang kaligtasan ng 
kabataan mula sa militar, at iba pa)? 

Sagot: Ipinahihintulot ng Optional Protocol to the 
Convention on the Rights of the Child ang boluntar- 
yong pagsapi sa mga pambansang armadong pwersa 
sa edad na wala pang 18 basta't natitiyak ang ilang 
partikular na minimum na kundisyon, tulad ng isi- 
nasaad ng Article 3 ng opsyonal na protokol: 

Ang pagsapi ay tunay na boluntaryo. 

Ang gayong rekrutment ay isinasagawa nang may 
pahintulot ang mga magulang o ligal na tagapangala- 
ga ng nirerekrut: 

Lubos na nababatid ng mga nirerekrut ang mga 
tungkuling kaakibat ng gayong serbisyo militar: 

Ang mga nirerekrut ay nagpapakita ng 
mapagkakatiwalaang katibayan ng edad bago tang- 
gapin sa pambansang serbisyo mili- 
tar. 

Gayunman, walang pinag- 
bibigyang anumang pasubaliN 
ang PKP-NDF-BHB kahit batay 
sa naturang artikulo. Sa puntong 
ito, di hamak na mas abante ang 
pusisyon ng PKP-NDF-BHB kaysa iti- 
natakda ng mga kumbensyon at protokol 
ng Geneva hinggil sa mga batang sundalo. 

Bagamat walang saligang pagtutol sa loob 
ng PKP at BHB kaugnay ng patakaran sa mini- 
mum na edad sa rekrutment, may mga yunit ng BHB 
na nagmungkahi ng ilang kaso por kasong pasubali sa 
patakaran. Gayunman, ang gayong mga mungkahi ay 
tinanggihan ng sentral na pamunuan. 

Tulad ng sinasabi ng ilan sa mga mungkahi, ang 
mga batang magsasakang mula sa murang edad na 8 o 
9 anyos ay naoobliga nang lumahok sa gawaing pro- 
duksyon ng mga nakatatanda dahil sa sukdulang kahi- 
rapan. Kaya sa edad na 15 anyos, sa pangkalahatan ay 
mas ganap na ang paggulang ng mga magsasaka 
kumpara sa mga kaedad nila sa kalunsuran. Lalong 
umiiral ito sa mga pambansa o etnikong minorya sa 
kanayunan, na karamiha'y may asawa na pagsapit sa 
edad na 15 taon. Kaya may ilang mungkahing pasubali 
mula sa mahihirap na pamayanang magsasaka at lalu- 
na sa mga komunidad ng pambansang minorya kung 
saan pwersado ang mga bata na kumayod nang kagaya 
ng mga nakatatanda upang magproduksyon para sa 
kanilang mga pamilya at para sa komunidad. 

Ang iba pang mungkahi ay ibinunsod ng mga 
nakaambang panganib sa mga bata dahil sa pagtugis 
ng militar sa kanilang mga magulang o sa kanila 
mismo. 

Gayunman, 


lahat ng mga kahilingang ito ay 

tinanggihan ng pamunuan ng PKP, upang ipakita ang 
kapasyahan ng Partido na pangalagaan ang mga kara- 
patan at kapakanan ng mga bata at itaguyod ang mga 
internasyunal na kumbensyon kaugnay ng mga usapin 
hinggil sa mga batang sundalo. Ito rin ang nakitang 
pinakamabuting hakbang para mapasubalian ang 
paninira ng AFP na ang BHB umano ay “maramihan at 
sistematikong nagrerekrut ng mga batang sundalo.” 


Tanong: May sarili rin bang mga patakaran at progra- 
ma ang rebolusyonaryong kilusan para pangalagaan 
ang kapakanan ng mga bata? 


Sagot: Patakaran ng rebolusyonaryong kilusan at ng 
iba't ibang organo nito ang pangalagaan ang 
kapakanan ng mga bata. 

Ang mga subkomite sa edukasyon, mga guro at 
mga organisasyong masa (laluna ang mga guro, 
kababaihan, kabataan, mga bata at aktibistang 
pangkultura) sa mga saklaw ng mga nagsasariling 
gubyernong bayan ay inaatasang magpatupad ng mga 
programang pang-edukasyon para sa mga 
bata. Hinihikayat ang mga guro sa mga pa- 
aralang publiko ng GRP na maging masi- 
nop sa kanilang pagtuturo at magpala- 
ganap ng mga patriyotiko at demo- 


kratikong prinsipyo, ideya at 
praktika sa mga bata. 
Pinangangalagaan ng mga 


lokal na organo ng kapangyari- 
hang pampulitika at mga organ- 
isasayong masa ang kalusugan ng 
mga ina at mga bata. Nagsusulong 


4A 
A, 
/ Zi JA sila ng edukasyon hinggil sa 
+ K j kalusugan, nutrisyon at kalinisan at 
Ji 


pinangungunahan nila ang pagbubuo 
ng sistema ng pag-iwas sa sakit at 
paghahatid ng serbisyong pangka- 
lusugan. Ang sistemang pangkalusugan 
ay kinabibilangan ng mga propesyunal na mangga- 
gawang pangkalusugan at mga sinanay na lokal na 
boluntaryong paramedik. Nagtatayo ng mga day care 
center o mga sistema ng kolektibo o magkakasamang 
pag-aaruga sa mga bata saan man ito posible. Ang 
mga subkomite sa kalusugan at ang mga organisa- 
syong masa ng mga manggagawang pangkalusugan ay 
nakikipagtulungan sa iba pang organisasyong masa at 
mga upisyal sa gawaing medikal ng BHB. 
Pinapayuhan ang mga magulang na pag-aralin ang 
kanilang mga anak laluna ang mga 15 anyos pababa 
at bigyan sila ng mga gawaing angkop sa kanilang 
edad at hindi sumasagasa sa oras nilang makapag-aral 
sa bahay. Sinisikap ng mga organo ng kapangyarihang 

pampulitika at mga organisasyong masa na sugpuin 
ang mapagsamantalang mga kalakaran sa mga saka- 
han, plantasyon at pagawaan laluna laban sa mga 
bata. 

Isinusulong ng mga organo ng kapangyarihang 
pampulitika at mga organisasyon ng masang 
kabataan, kababaihan, guro at aktibistang pangkul- 
tura ang pagtatayo ng mga organisasyon ng mga bata 
alinsunod sa pagkilala sa karapatan ng mga bata na 
itaguyod at isulong ang kanilang mga karapatan at 
lumahok sa pagbabagong panlipunan batay sa kani- 
lang mga kakayahan. Hinihikayat ang mga bata na 
lumahok at tumulong bilang mga instruktor ng mga 
kapwa bata sa mga gawaing pang-edukasyon 
at pangkultura, lumahok sa produksyon, 
gumanap ng gawaing pag-oorganisa sa 
hanay ng kabataan, sumama sa iba't 
ibang kilusang masa at iba pang kapa- 
ki-pakinabang na pagsisikap para sa 
kanilang sariling kaunlarang intelek- 
twal, kultural, pulitikal at panlipunan 
gayundin para sa kapakinabangan ng . 
kanilang mga pamilya, komunidad 
at ng rebolusyonaryong kilusan. 
Hinihikayat din silang aktibong 
sumuporta sa mga programa ng 
mga rebolusyonaryong organo 
ng kapangyarihang bayan, 
mga organisasyon ng ma- 
sang magsasaka, kababa- 
ihan at iba pang sektor, at 
iba't ibang komite. 


Tanong: May mga anyo ba ng pakik- HK 
isangkot sa armadong rebolusyon o sa mga ~ Sg, 
gawain ng BHB na maaaring mapagkamalang ` 
aktwal na paglahok sa armadong sagupaan? 


Sagot: Habang ang mga batang wala pang 18 at 
mahigit nang 15 anyos ay pinagbabawalang umanib sa 
mga panlabang yunit ng BHB at tuwirang lumahok sa 
mga operasyong pangkombat, ang ilan nilang 
aktibidad bilang paghahanda sa pagtatanggol sa sa- 
rili, sa pagtatanggol sa kani-kanilang komunidad at 
pag-aambag sa kabuuang rebolusyonaryong pag- 
sisikap ay madalas na malisyosong pinalalabas ng AFP 
bilang aktwal na paglahok sa armadong labanan. 
Kabilang dito ang pagdaan sa batayang instruk- 
syon at pagsasanay, sa gabay ng kanilang mga magu- 
lang at pamayanan, kung paano ipagtatanggol ang 
kanilang mga tahanan at pamayanan sa sumasalakay 
na mga pwersang militar, pulis at paramilitar ng gub- 
yerno. Hindi matatawaran ang naitutulong nila sa 


6 


pagpapaabot ng impormasyon hinggil sa presensya, 
pagdating o kilos ng mga tropa ng gubyerno. 
Tumutulong din sila sa paghahatid ng pagkain at iba 
pang suplay na di pangmilitar at sa pagganap ng iba 
pang di tuwiran at di mapanganib na mga tungkuling 
pansuporta sa mga yunit ng BHB na nasa kanilang 
komunidad. 

Habang ginagampanan nila ang gayong mga 

tungkulin, nananatili silang sibilyan at hindi nag- 
dadala ng baril. Ang kanilang katayuan ay hindi naii- 
ba sa estudyante sa hayskul at kolehiyo na sumasalla- 
lim sa panimula at batayang pagsasanay-militar sa iti- 
natakda ng estado. 
Malisyosong pinalalabas ng AFP na ang gay- 
N ong mga kabataan ay mga “batang sundalo” 
\ tuwing tumutulong sila sa sama-samang pag- 
P tatanggol sa sarili ng kanilang mga komu- 
nidad. 


a Tanong: Paano pinagkaisa ang mga organo ng 

Partido at mga kumand ng BHB kaugnay ng nat- 
urang patakaran? Paano ito pinalaganap at 

anu-anong hakbang ang ginawa upang 

matiyak na ito ay nauunawaan at 
naipatutupad? 


ag 


Sagot: Ang pangunahing paraan para 
magkaisa ay sa pamamagitan ng isang 
memo na nagpapabatid sa iba't ibang 
organo ng Partido at kumand ng BHB 
hanggang sa mga batayang yunit hing- 
gil sa desisyon ng KPKS noong 1988 na 
magtakda ng minimum na edad sa 
rekrutment sa BHB. Noong 1999, isa pang 
memorandum ng KTKS na muling naglalahad ng 
desisyon noong 1988 at sumusog sa saligang alitun- 
tunin ng BHB ang inilabas at inilathala sa Ang Bayan, 
ang pahayagan ng PKP. Ipinabatid sa lahat ng yunit 
ng BHB ang desisyon at inatasan silang talakayin ang 
mga binagong patakaran at mga paliwanag na nasa 
mga memo. Nagdaos ng mga talakayan hinggil sa pag- 
babago ng patakaran sa mga pulong ng iba't ibang 
organo ng Partido at yunit ng BHB, at sa mga kampa- 
nyang pang-edukasyon. Nakatulong din nang malaki 
ang mga tuwirang pagsisiyasat ng Task Force Geneva 
sa iba't ibang rehiyon at lokal na yunit ng Partido at 
BHB. 

Noong huling bahagi ng 2002, muling inilahad ng 
ika-11 plenum ng Komite Sentral ng PKP ang naturang 
desisyon at muli itong nagpaabot ng mga instruksyon 
sa lahat ng yunit ng Partido at BHB na nagbibigay- 
diin sa pangangailangang mahigpit na tumalima sa 
takdang minimum na edad. 

Dagdag dito, ang dokumento ng Protocol II ay 
ginawang bahagi ng kursong pagsasanay para sa mga 
upisyal ng BHB. Isinalin na ito sa Pilipino at iba pang 
lokal na wika at pinalaganap sa mga yunit ng Partido 
at kumand ng BHB. 

Gayundin, ang Breukelen Joint Declaration 
at ang mga dokumento ng CARHRIHL, na 
kapwa nagbibigay-diin sa kahalagahan ng 
mga internsyunal na pamantayan at inter- 
nasyunal na makataong batas, ay isinalin na 
sa mga mayor na wika at malawakang 
pinalalaganap at pinag-aaralan sa loob 
ng Partido, BHB at mga organisasy- a 
ong masa. Vi 


Tanong: Paano sinusubaybayan 
ang pagpapatupad ng patakaran? 
Ano ang antas ng pagtalima sa 
patakaran? 


Sagot: Inatasan ng KS ang mga panrehiyong komite 
ng Partido at mga panrehiyong kumand sa operasyon 
ng BHB na subaybayan at tiyakin ang pagtalima sa 
takdang minimum na edad. Responsibilidad ng iba't 
ibang komite ng Partido at kumand ng BHB sa iba't 
ibang antas pababa ang pagtiyak sa mahigpit na pag- 
talima. 

Desentralisadong isinasagawa at pinagpapasyahan 
ang rekrutment sa mga yunit ng BHB. Ang mga 
nakabababang yunit ng BHB ay umaaksyon alinsunod 
sa mga umiiral na patakaran at alituntunin sa rekrut- 
ment. Pana-panahon silang nagsusumite sa mga naka- 
tataas na kumand at sa pamunuan ng Partido ng mga 
ulat na nagbubuod sa katayuan at mga problema ng 
mga pwersa at mga rekrut, bukod sa iba pang usapin. 

Mapauunlad pa ang sistema ng pag-uulat upang 
mas depinidong isanib dito ang pagtsek-ap sa pagta- 
lima sa takdang minimum na edad gayundin sa iba 
pang patakaran at alituntunin ng BHB. Maaari ring 
partikular na iatas ng mga nakatataas na organo ng 
Partido at kumand ng BHB ang pagsusumite ng mga 
espesyal na ulat ukol sa mga paglabag sa patakaran. 


Tanong: Anu-ano ang parusa sa di pagtalima sa 
patakaran? 


Sagot: Sa mga kaso ng paglabag sa patakaran, 
inoobliga ang mga kinauukulang yunit na agad hara- 
pin ang sitwasyon at magsagawa ng pagtutuwid at 
posibleng aksyong pandisiplina. Sa ngayon, kahit sa 
mga pambihirang kaso ng di pagtalima na nangyari 
noong una, ibig sabihin bago itulak ng PKP at BHB 
ang unibersal na pagtalima, wala pang kaso ng basta- 

bastang pagbalewala sa patakaran sa minimum na 
edad. Sa karamihan ng mga kasong ito, ang mga yunit 
ng BHB ay nahaharap sa mga sitwasyon kung saan 
wala silang makitang kagyat na alternatibong opsyon 
para sa mga elementong wala pang 18 anyos, kabi- 
lang yaong mga anak ng mga pultaym na Pulang 
mandirigma, mga kabilang sa pam- 
ilyang pinag-iinitan ng militar o 
mga tinutugis mismo ng armadong 
pwersa ng kaaway at hindi kag- 
yat na maililipat sa ligtas na 
lugar. 

Dahil sa kauna-unawang 
gipit na sirkunstansya ng gay- 
ong mga pambihirang kaso ng 
di pagtalima, mas ginamit ng 
PKP at BHB ang edukasyon at 

pagpuna, gayundin ang paglalabas 
ng pampulitikang gabay at pagbibigay ng ayudang 
organisasyunal sa mga yunit ng BHB upang matulu- 
ngan sila sa pagpapatupad ng patakaran sa minimum 
na edad at pagwawasto sa mga naunang paglabag sa 
patakaran. 


Tanong: Ano ang inyong reaksyon sa mga imporma- 
syong nakalap ng UNICEF research team? 


Sagot: Ikinalulugod ng PKP ang mga impormasyong 
nakalap ng inyong pananaliksik na sa aming pananaw 
ay matapat at obhetibo. Pinatutunayan ng mga 
impormasyong nakalap ninyo mula sa iba't ibang yunit 
ng BHB ang kaseryosohan at kapasyahan ng BHB sa 
kabuuan na tumupad sa patakaran sa takdang mini- 
mum na edad na 18 taon sa pagrerekrut sa mga pan- 
labang yunit nito. Dapat nating bigyang-diin ang 
katotohanang sa proseso ng inyong pananaliksik, 
nabatid ninyo na bagamat nagkaroon ng kauna- 
unawang mga paglabag noong nakaraan, naituwid na 
ang mga iyon at sa kasalukuyan ay walang naitalang 
aktwal na aktibong batang kombatant sa mga yunit ng 
BHB na inyong nakahalubilo. 

Hindi ito nangangahulugan na walang-walang nag- 
ing pagkakamali laluna noong mga unang taon ng pag- 
papatupad ng patakaran sa takdang minimum na edad 
mula 1999. Gayunman, tuluy-tuloy na nabawasan ang 
gayong mga kaso mula 2002, gaya ng bahagyang mahi- 
hinuha sa mga resulta ng inyong pananaliksik. Dagdag 
pa, dapat din naming bigyang-diin na gayong ang mga 
kasong iyon ay mga “kahinaan” sa pagpapatupad ng 
mas mahihigpit na patakarang panloob ng BHB, hindi 
naman masasabing ang mga iyo'y paglabag sa mga 
internasyunal na tuntunin, tulad ng tinukoy sa sagot sa 
ikaapat na tanong. ABI 

Kaugnay sa mga karapatan ng mga bata” 


Mga pasakit na dinaranas ng nakararaming batang Pilipino 

Di kukulangin sa 90% ng mga batang Pilipino ang dumaranas ng 
lansakang paglabag sa karapatang-tao sa ilalim ng malakolonyal at mala- 
pyudal na naghaharing sistema ng mga uring malaking kumprador 
burgesya at panginoong maylupa. Biktima rin sila ng pang-aaping 
dayuhan at pyudal na nagpapahirap sa mga magulang nilang mangga- 


gawa at magsasaka. 


Nabubuhay sila sa kalunus- 
lunos na kahirapan at sukdulang 
kawalan. Dumaranas sila ng malnu- 
trisyon at madali silang dapuan ng 
sakit. Kulang na kulang ang 
nakukuha nilang edukasyon, kung 
mayroon man. Napakasalat din ng 
natatanggap nilang pangangala- 
gang pangkalusugan, gamot at 
maayos na tirahan. Karamihan sa 
kanila ay hindi nakalalampas ng 
Grade 4 at hindi marunong magsu- 
lat, magbasa at magkwenta. Bago 
pa man sila sumapit sa edad na 15 
anyos, sumasabak na sila sa 
mabibigat na trabaho upang tulu- 
ngan ang kanilang mga magulang 
sa pagbuhay ng pamilya. Kalakhan 
ng mga bata ay naninirahan sa 
kanayunan sa kalagayang pyudal at 
malapyudal at lumalahok (nang 
kadalasa'y walang bayad) sa pro- 
duksyong agrikultural, ilang pa- 
nimulang pagpoproseso ng produk- 
to at paggawa ng mga kalakal na 
yaring-kamay (handicrafts). 

Sa ilalim ng sistema ng mala- 
manupakturang nakatuon sa eks- 
port, sinasamantala ang murang 
lakas-paggawa ng mga bata, pinag- 
tatrabaho nang pirasuhan sa kani- 
lang mga bahay o plantasyon o 
mga iligal na pagawaan sa mga 
barungbarong sa kalunsuran o mga 
sentro ng barangay. Pinagta- 
trabaho sila nang matagal, kung 
minsan lampas 12 oras, kapalit ng 
di makataong pasahod. Malaki-la- 
king bilang ng mga bata ang guma- 
gala sa lansangan upang kumita sa 
paglalako o iba pang sarisaring 
hanapbuhay at matustusan ang 
kakulangan sa kita ng kanilang 

mga magulang o kawalan nila ng 
trabaho. 

Ang mga batang lansangan ay 
hantad sa napakaabang kalagayan. 
Ang ilan sa kanila ay nabubulid sa 
maliitang mga krimen, paggamit 
ng bawal na gamot at pagpuputa. 
Araw-araw silang kinikikilan at 
kinakaya-kaya ng mga pulis at bul- 
nerable sila sa pangmomolestyang 
sekswal. Malimit silang pinag- 
huhuhuli at isinisiksik sa masisikip 
na kulungan kasama ng mga pusa- 
kal na kriminal. 

Pinakamasasahol na kaso ang 
pagpatay at pagbebenta ng mga 
bata. 

May mga bata ring ibinebenta 
para iligal na ipaampon, gawing 
aliping 
sekswal O Y 
kung min- f 
say para4 
ipagbili sa 
ibang bansa 
ang mga par- 
te ng kani- 
lang katawan. 

Ang mga anak ng mga kabilang 
sa panggitnang uri na maramihang 
nangingibang-bansa at namama- 
sukan sa mabababang klase ng tra- 
baho ay naiiwan at nalalagay din 
sa panganib na 
tuwirang pansin ng magulang at 
pangangalaga ng ina. Sa mga | 
kasong ito, ang mga paglabag sa 
mga karapatan ng mga bata ay 
natatabingan ng ilusyon na ang 
mga remitans ng kanilang mga 
magulang ay tumitiyak na 4 
areglado ang lahat. 


Ang mga anak ng mga 


mawalan ng [8f 


Bangsamoro at iba pang pam- 
bansang minorya ay di lamang nag- 
durusa sa makauring pagsasaman- 
tala at pang-aapi sa mga mangga- 
gawa at magsasaka. Biktima rin 
sila ng pambansang diskriminasyon 
sa pangkalahatan at sa mga ispe- 
sipikong kaso. 


Kumprehensibong pusisyon ng 
NDFP 
Pinagtutuunan ng pansin ng 
NDFP ang mga karapatan at kaga- 
lingan ng milyun-milyong batang 
wala pang 18 anyos sa pamamagi- 
tan ng pagharap sa pinag-uugatan 
ng mga paglabag sa mga karapatan 
ng bata. Ang mga ugat na ito ay 
nasa bulok na naghaharing sistema 
ng pang-aapi at pagsasamantala, 
ng labis na kayamanan ng iilan at 
sukdulang kahirapan ng napakara- 
mi. Sa kongkreto, ipinagtatanggol 
ng NDFP ang mga bata sa mga 
atake sa kanilang karapatan ng tat- 
long salot sa malakolonyal at mala- 
-” pyudal na lipu- 
nang Pilipino: ang 
dayuhang mono- 
polyo kapitalismo, 
pyudalismo at buru- 
krata kapitalismo. 
Itinataguyod, ipi- 
nagtatanggol at isi- 
nusulong ng NDFP ang 
mga karapatan ng bata 
j alinsunod sa sarili nitong 
omoa prinsipyo, 
A Parakatan at re- 
| gulasyon, ga- 
! yundin sa mga 
internasyunal 
na paman- 
tayang tu- 
wiran at di 
tuwirang 
nakalatag 
sa mga 
kumben- 
Ji syon at 

tratado. May programa itong 
nakatuon sa pagsisikap at pagla- 
ban ng sambayanang Pilipino para 
sa pambansang paglaya at de- 
mokrasya laban sa mga dayuhan at 
lokal na nang-aapi at nagsa- 
samantala. Layunin nitong itagu- 
yod ang pambansang soberanya at 
bigyang-kapangyarihan ang ma- 
sang anakpawis, magpatupad ng 
reporma sa lupa at pambansang 
industriyalisasyon, luminang ng 
kulturang patriyotiko, syentipiko 
at demokratiko at magsulong ng 
malayang patakarang panlabas 
para sa pandaigdigang kapayapaan 
at pag-unlad. 

Inaatasan ng NDFP ang mga 
subkomite sa edukasyon sa ilalim 
ng mga organo ng kapangyarihang 
pampulitika, ang mga itinalagang 
guro para sa elementarya at 
hayskul at ang mga organisasyong 
masa (laluna ng mga guro, 
kababaihan, kabataan, mga bata at 
aktibistang pangkultura) na isaka- 
tuparan ang programa para sa 
edukasyon ng mga 
batang wala pang 18 
anyos sa mga saklaw 
ng mga nagsasariling 
gubyernong bayan. 

Pinangangalagaan 
ng NDFP ang kalusug- 
an ng mga ina at mga 
bata. Nagsusulong ito 
ng edukasyon hinggil 
sa kalusugan, masus- 
tansyang pagkain at 
kalinisan at pinangun- 
gunahan nito ang pag- 
bubuo ng sistema ng 
pag-iwas sa sakit at 
paghahatid ng serbis- 
yong pangkalusugan. 

Pinapayuhan ang mga magu- 
lang na pag-aralin ang mga anak 
nilang 15 anyos pababa at bigyan 
sila ng mga gawaing angkop sa 
kanilang edad at hindi sasagasa sa 
oras nilang makapag-aral sa bahay. 

(I)pinagbabawal ng mga or- 
gano ng kapangyarihang pampuli- 

tika at mga organisasyong masa 
ang mapagsamantalang mga kala- 
karan sa mga sakahan, plantasyon 
at pagawaan. Binibigyan ng 
batayang instruksyon at pagsa- 
sanay ang mga batang nasa pagi- 
tan ng 15 at 18 anyos kung paano 
makatutulong sa mga mas naka- 
tatanda sa pagprotekta sa kanilang 
pamilya at pamayanan sa mga 
atake ng mga pwersang militar, 
pulis at paramilitar ng GRP. 
Hinihikayat ng NDFP ang mga 
organo ng kapangyarihang pam- 
pulitika at mga organisasyon ng 
masang kabataaan, kababaihan, 
guro at aktibistang pangkultura na 
magtayo ng organisasyon ng mga 
bata bilang pagkilala sa karapatan 
ng mga bata na itaguyod at isulong 
ang sarili nilang mga karapatan at 
lumahok sa pagbabago ng lipunan 
batay sa kanilang kakayahan. 
Nagsisikap. ang NDFP na 
bigyang-diin sa lahat ng tunay na 
nagmamalasakit sa karapatang-tao 
sa kabuuan at sa mga karapatan ng 
bata sa partikular 
na kumprehensibo 
at malalimang ta- 
nawin ang katoto- 
hanang talamak sa 
Pilipinas ang pag- 
labag sa mga kara- 
patan ng masang 
anakpawis, kaba- 
baihan at mga ba- 
ta, humawak man 
ng sandata ang 
mamamayan o hin- 
di. At kapag sum- 
isiklab ang arma- 
dong tunggalian, 
ang mga pwersang 
militar, pulis at 
paramilitar ng GRP ang siyang nag- 
hahasik ng walang katwirang kara- 
hasan upang ipreserba ang di ma- 
katarungang naghaharing sistema. 
Sa pananaw ng mga armadong 
rebolusyonaryo, walang pagpipilian 
ang mga api at pinagsasamantala- 
hang mamamayan kundi maglunsad 


ng makatarungang digma para sa 
pambansang paglaya, magpunyagi 
para magtagumpay nang sa gayo'y 
buhayin ang pag-asa sa saligang 
pagbabago. 


Ang mga karapatan ng bata 
bilang usapin sa gera sibil 

Mula 1988, bago pa man ang 
Convention on the Rights of the 
Child, tahasan nang ipinagbabawal 
ng PKP at BHB ang pagrerekrut ng 
mga batang wala pang 18 anyos 
para maging kombatant. Lagi-lagi 
na ring ipinapahayag ng NDFP na 
ang mga patakaran nito at ang 
batas ng demokratikong gubyer- 
nong bayan ay nagbabawal sa BHB 
na magrekrut ng mga batang wala 
pang 18 anyos para gawing kom- 
batant na maipapakat sa mga 
opensibong kampanya at opera- 
syong militar. 

Ang mga nasa pagitan ng 15 at 
18 anyos ay maaaring sanayin at 
atasan ng mga organisasyong masa 
hindi para palahukin sa mga 
labanan kundi para sa kaligtasan at 
pagtatanggol ng kanilang mga 
tahanan at pamayanan. 

Ngunit sinasabi ng ilang ma- 
lisyosong naninira sa NDFP at 
demokratikong gubyernong bayan 
sa mga ahensya ng UN at US at 
mga NGO na pinopondohan ng 
imperyalista na ang tinataguriang 
batang sundalo ay sinumang wala 
pang 18 anyos, na maaaring nasa 
isang komunidad na sinasalakay ng 
mga armadong pwersa ng reaksyu- 
naryong estado o kahit walang 
armas ay mapalalabas na komba- 
tant dahil sa umano'y pagiging 
lookout, espiya, porter, kuryer, 
tagaluto o anupaman ng BHB. 

Mayroong ilang gumagamit sa 
ilang kaso ng “batang sundalo” na 
gawa-gawa ng mga militar na 
eksperto sa saywar ng GRP at 
ginagamit ang mga iyon upang 
kalkulahin ang mas malaking 
bilang ng mga “batang sundalo” na 
umano'y naaresto ng pulis at mili- 

tar ng GRP. Pinasisinungalingan ito 
ng mga rekord ng Joint Monitoring 
Committee (na nilikha ng 
CARHRIHL) at ng naunang mapag- 
kakatiwalaang mga rekord. 

Lahat ng mga nagkakalat ng 
propaganda na ang BHB ay nag- 
rerekrut ng mga “batang sunda- 
long” wala pang 18 anyos at nagpa- 
palaganap ng bulaang pahayag na 
malaking bahagi ng mga batang 
wala pang 18 anyos sa mga erya ng 
BHB ay mga “batang sundalo” ay 
lumalabag mismo sa karapatan ng 
mga bata. Niluluwagan nila ang 
kahulugan ng sinasabing batang 
sundalo sa pagsasabing sinumang 
wala pang 18 anyos na umano'y 
may papel sa BHB, kahit hindi kom- 
batant, ay isang batang sundalo. 
Binabaluktot nila ang karampatang 
proseso ng hustisya sa pagpapasa 
sa BHB ng responsibilidad na patu- 
nayang wala itong mga “batang 
sundalo” at hindi sila nag-aabalang 
iharap ang kanilang mga bintang at 
ebidensya sa usapang pangkapaya- 
paan o sa Joint Monitoring Com- 
mittee sa ilalim ng CARHRIHL. 

Taliwas sa ipinangangalan- 
dakan nilang pagtatanggol sa mga 
karapatan ng bata, sa aktwal ay 
hinahawan ng mga naninira sa BHB 
ang daan para arestuhin, ibilang- 
go, tortyurin at paslangin ng mga 
pwersang militar, pulis at paramili- 
tar ang mga bata sa kanilang mga 
tahanan at pamayanan. Sa 
tangkang pagmukhaing demonyo 
ang BHB, nagkakalat sila ng propa- 
ganda na ang mga bata sa mga 
lugar na hinihinalang maka-BHB ay 
lehitimong target ng atakeng mili- 
tar. Ikinukubli rin nila ang mga kri- 
men ng mga armadong kampon ng 
GRP at pinalalabas na walang sala 
ang mga tunay na lansakang luma- 
labag sa karapatan ng mga bata. 


Malulubhang paglabag 

sa karapatan ng mga bata ng GRP 
Ang pantastiko at irespon- 

sableng depinisyon ng tinataguri- 

ang batang sundalo ay nagpa- 
palakas sa loob ng mga pwersang 
militar, pulis at paramilitar ng GRP 
para gumawa ng pinakamasasahol 
na paglabag sa karapatan ng mga 
bata kapag naglulunsad sila ng 
mga kampanyang panunupil laban 
sa mamamayan sa mga lugar na 
hinihinalang sumusuporta sa rebo- 
lusyonaryong kilusan. Binibigyan 
nila ng katwiran ang brutal na mga 
atake sa mga bata dahil mga akti- 
bo umanong myembro o reserba ng 
BHB ang mga iyon. Tinatarget nila 
ng putok ang mga bata at kapag- 
daka'y pinalalabas na sila ay mga 
mandirigma ng BHB. 

Ang mga militar na kampanyang 
panunupil ng GRP ay karaniwang 
kinatatampukan ng walang habas 
na pagpatay sa matatanda at mga 
bata sa pamamagitan ng mga pam- 
bobomba, panganganyon, pama- 
maril mula sa himpapawid at sa 
lupa, pangungulimbat at panu- 
nunog. Matapos makontrol ng mga 
tropa ng GRP ang isang baryo, ang 
mga batang tinatayang di kukulan- 
gin sa 10 taong gulang ay 
namemeligrong mapagbintangang 
kombatant ng BHB at arbitraryong 
maaresto, magulpi, mapahirapan at 
mapatay. Sa katunayan, dating 
gawi na ng mga sundalo ng GRP na 
kapain ang mga balikat ng gayong 
mga bata upang alamin umano 
kung sapat ang tigas ng mga iyon 
bilang palatandaan ng madalas na 
pagtangan ng riple. 

Paparami ang mga kaso ng pag- 
dukot ng militar at pulis sa mga 
bata sa mga komunidad na hinihi- 
nalang sumusuporta sa BHB at 
pinalilitaw sa midya na sila ay mga 
batang sundalo ng hukbong bayan. 

Kapag tinatarget ng panunupil 
militar ang isang lugar, ang mga 
pwersang militar, pulis at paramili- 
tar ng GRP ay nagsasagawa ng mga 


food blockade, sapilitang pina- 
lilikas ang mga tao o kaya'y pinaa- 
alis sila sa lugar na ginagawang 
“estratehikong hamlet.” Sa food 
blockade o sapilitang ebakwasyon, 
napakaraming bata ang hina- 
hagupit ng pinakamatinding pin- 
sala. Nagugutom sila, nagkakasakit 
at hindi nakapapasok sa paaralan 
sa loob ng matagal na panahon. 
Kapag pinananatili sa baryo ang 
mga tao, inookupa ng mga tropa 
ang paaralan bilang baraks at hindi 
pinapapasok ang mga bata. 

Mga bata ang pangunahing 
kaswalti sa mga evacuation center. 
Sila ang dumaranas ng pinaka- 
matinding hagupit ng pagkalat ng 
mga sakit tulad ng pagtatae, sakit 
sa baga, tigdas at iba pa. 
Nalalantad din sila sa pang-aabu- 
song sekswal bunsod ng kasalatan 
ng mga akomodasyon... 


Ang marahas na daigdig para 
sa mga bata at ang paglaban 
ng mamamayan 

Ang mga bata ngayon ay 
nabubuhay sa wala pang kasinda- 
has na daigdig, kung saan kara- 
karakang nilalabag ng mga imper- 
yalista at mga tagasunod nila ang 
mga karapatang-tao at pinalabas 
na ang mga biktima ang siyang 
maysala. Sa pangunguna ng UN, 
kinokoordina ng IMF, World Bank at 
WTO ang pagsasamantala sa mama- 
mayan ng daigdig sa ilalim ng di 
makataong neoliberal na pata- 
karang pang-ekonomya. Paulit-ulit 
na ginagamit ng US at iba pang 
kapangyarihang imperyalista ang 
UN upang bigyang-matwid, padali- 
in, isagawa, patagalin o paba- 
nguhin ang agresyon at panunupil. 

Walang anumang moral na 
awtoridad ang US at mga bilateral 

“ Halaw sa “Pagtatanggol ng NDFP sa batang Pilipino" ni Jose Ma. Sison 
Chief Political Consultant, National Democratic Front of the Philippines 


ANG BAYAN Agosto 25, 2006 


Maraming pagbabaluktot 
sa librong Deadly Playgrounds 


The Phenomenon of Child Soldiers in the Philippines, librong inilabas 


[re ren ng mga rebolusyonaryong pwersa ang Deadly Playgrounds: 


noong Agosto 2005 ng Philippine Human Rights Center (PhilRights), 
isang institusyong kilalang alyadong pampulitika ng mga personahe at or- 
ganisasyong anti-PKP at anti-BHB at kontra sa armadong pakikibaka. Sa 
likod ng pagbabalatkayo na isa itong seryoso at malalim na pag-aaral ukol 
sa isyu ng mga batang sundalo, makikitang ito'y isang librong naglalaman 
ng maraming pagbabaluktot at paninira at inilabas laban sa Partido Ko- 
munista ng Pilipinas at Bagong Hukbong Bayan. 


Tadtad ng mga kwestyunableng 
impormasyon ang librong ito. 
Pinalalabas dito na ang PKP ay isa 
sa mga pangunahing lumalabag sa 
mga internasyunal na kumbensyong 
nagbabawal sa mga batang sundalo. 
Sinusuhayan ng PhilRights ang isa 
sa pinakapaboritong kasinungalin- 
gan ng AFP laban sa PKP-BHB—ang 
diumano'y sistematiko at mala- 
wakang pagrerekrut ng mga bata sa 
BHB. Kaakibat nito, walang kahi- 
hiyang pinababango ng libro ang 
Armed Forces of the Philippines 
(AFP) at Philippine National Police 
(PNP) at ang kakutsaba nitong 
maliliit na anti-Partido at kontra-re- 
bolusyonaryong grupo, tulad ng 
grupong paramilitar na nagtatawag 
sa sariling Revolutionary Proletari- 
an Army-Alex Boncayao Brigade. 

Nagsimula ang librong ito sa 
isang pinasaklaw at madayang de- 
pinisyon ng mga “batang sundalo.” 
Sa pambungad nito, binanggit na 
“ang batang sundalo ay sinumang 
mas bata sa 18 taong gulang na ba- 

at multilateral na instrumento nito 
(kabilang ang UN) para husgahan 
at pulaan ang mga kilusan para sa 
tunay na pambansang kalayaan. 
Malinaw na isinasangkalan ng US at 
mga papet na alyado nito ang 
usapin ng karapatang-tao at huma- 


ANG BAYAN Agosto 25, 2006 


hagi ng anumang uri ng regular o di 
regular na armadong pwersa o ar- 
madong grupo, anuman ang kani- 
lang papel na ginagampanan dito.” 
Labis na binabaluktot ng PhilRights 
ang depinisyon ng UN Convention 
on the Rights of the Child (UNCRC) 
na nagsasaad na ang mga pumirma 
rito ay hinihikayat na umiwas sa 
pagrerekrut “ng mga batang 15 
taong gulang pababa bilang mga 
armadong pwersa at pagsasabak sa 
kanila sa armadong labanan.” 
Malisyosong binaluktot ng Phil- 
Rights ang UNCRC upang palabas- 
ing internasyunal na pamantayan 
ang sarili nitong depinisyon. Katu- 
lad ng AFP, pinapawi ng PhilRights 
ang kaibhan ng kombatant at di 
kombatant. Di lamang pinalalabas 
na mga “batang sundalo” ang mga 
batang lumalahok sa rebolu- 
syonaryong pagsisikap alinsunod sa 
kanilang mga kakayahan bilang 
mga aktibista o bilang kalahok ng 
mga programang panlipunan ng re- 
bolusyonaryong kilusan. Inilalagay 


nitaryanismo sa interbensyon at 
agresyong militar. 

Hindi hinahayaan ng mama- 
mayan ng daigdig na basta na la- 
mang labagin ng US at mga kasab- 
wat nila ang kanilang mga pam- 
bansa at demokratikong karapatan 
at ang kabuuan ng karapatang-tao, 
kabilang ang sa kababaihan at mga 


din sila sa peligro ng atake ng mi- 
litar dahil itinuturing silang mga 
kombatant kahit hindi sila sangkot 
sa armadong labanan. 

Katulad ng AFP, pinalilitaw ng 
librong ito na laganap na patakaran 
ng BHB ang rekrutment ng mga ba- 
ta--kahima't batay ito sa mga 
kwestyunableng datos. Bulag ni- 
tong itinuring na datos ang balita 
sa dyaryo tungkol sa umano'y 
pagkakadakip sa 172 batang “nagli- 
lingkod sa BHB” noong 1997-2003 
na pawang halaw sa mga rekord ng 
sinungaling na AFP. Basta na 
lamang nitong nginuya at nilunok 
ang sinasabi ng AFP na 3% ng mga 
mandirigma ng BHB ay mga bata. 

Sadyang pabor sa AFP at laban 
sa PKP at BHB ang libro. Hindi 
nakalimot ang libro na bigyan ng 
maraming espasyo ang mga kasi- 
nungalingan ng AFP at ng bandi- 
dong grupong paramilitar na RPA- 
ABB. Subalit saanman sa libro ay 
walang makikitang pagsangguni sa 
sinumang upisyal o alinmang pam- 
publikong pahayag o mga isinapub- 
likong dokumento ng PKP at BHB. 

Sa pamamagitan ng librong ito, 
nakipagkoro ang PhilRights sa pro- 
paganda ng AFP laban sa BHB. Ire- 
sponsable at malisyosong pinala- 
labas nitong may batayan ang 
linyang saywar ng AFP na marami- 
hang nagrerekrut ang BHB ng mga 
batang sundalo. Ang librong ito ay 
marapat na aktibong itakwil bilang 


propagandang  kontra-rebolusyo- 
naryo, anti-Partido, anti-BHB at 
maka-AFP. [AB 


bata. Tumitindig sila upang la- 
banan ang imperyalistang gera at 
pandarambong. Nais nilang mag- 
tayo ng bago at mas mainam na 
mundo kung saan tatamasahin nila 
ang mga biyaya ng pambansang 
kasarinlan, demokrasya, katarun- 
gang panlipunan, kaunlaran at 
pandaigdigang kapayapaan. ABI 

